ขอสอบถามค่ะ หนูมีฮอร์โมนเพศชายเยอะเลยอยากทานยาคุมเพื่อลดฮอร์โมนเพศชาย คุณช่วยแนะนำหน่อยค่ะว่าต้องทานแบบไหน ของยี่ห้ออะไร การทานเพื่อลดฮอร์โมนต้องทานยังไง ตอนนี้เล็งของเมโลเดียอยู่ค่ะ เพราะราคาไม่แรงเกินไป ...ขอบล่วงหน้านะคะ...
สวัสดีค่ะ ในกรณีนี้ยังไม่แนะนำให้ซื้อยาปรับฮอร์โมนใดๆมารับประทานเองค่ะ การมีภาวะฮอร์โมนเพศชายเกินในผู้หญิงนั้นเกิดจากหลายสาเหตุ ควรพบแพทย์เพื่อหาสาเหตุและรักษาตามนั้นก่อน เช่นอาจเกิดจากมีถุงน้ำหลายใบในรังไข่ มีเนื้องอกสมอง เป็นต้นการรับประทานยาฮอร์โมนเสริมนั้นมีหลายชนิด ที่สำคัญคือต้องทราบว่าชนิดที่เรากินนั้นเป็นชนิดใดและเป็นชนิดที่มีผลต่อหลอดเลือดหัวใจและหลอดเลือดดำที่ขาหรือในปอดอุดตันหรือไม่ แนะนำว่าควรไปพบแพทย์อาจจะเป็นสูตินรีแพทย์หรือแพทย์โรคระบบต่อมไร้ท่อเพื่อปรึกษาเรื่องการรับประทานฮอร์โมนว่าทานตัวใดในระยะยาวจึงจะปลอดภัยที่สุดค่ะ